《庚子秋予将赴春官友人王朝纪出扇间梅索题赋以寓别》
明代·林廷选

江南佳实登庙廊，托根暂向李桃场。包涵元气百万斛，散作大桃先春香。

往时卧雪篷窗底，疏影横斜上窗纸。开窗疑是故人来，相思咫尺如千里。

一枝曾寄重南金，相期不改岁寒心。朅来披拂丹霄路，倍忆清标与神遇。

山林聚首重有期，人意花香只如故。樽酒花前慰别情，翠禽声底月三更。

长安春物遥相待，预订星溪鸥鹭盟。

作者简介：（ 1450—1526）明福建长乐人，初姓樊，字舜举。成化十七年进士。授苏州府推官，擢御史。正德中，由大理寺卿迁右都御史，总督两广军务，兼巡抚桃方。九年，任南京工部尚书，次年致仕。